நவிக்கட்

நவிக்கட் வரையறுக்கப்பட்ட பிறிமியம் சைப டெக் நிறுவனத்தால் வழங்கப்படும் வரைகலைச் சூழல் தரவுத் தள முகாமைத்துவ மென்பொருள் ஆகும். இது மையெசுக்யூயெல், ஆரக்கிள், சீக்குவல்லைட், போஸ்ட்கிறீசீக்குவல் ஆகிய தரவுத் தளங்களை ஆதரிக்கிறது. இது எக்ஸ்புளோளரைப் போல அதே கணினியில் உள்ள தரவுத் தளத்திற்கோ அல்லது அதே வலையமைப்பில் உள்ள பிறிதொரு கணினியில் உள்ள தரவுத்தளத்தையோ நிர்வாகிக்க உதவிசெய்கிறது. தரவுத்தள நிர்வாகிகள், நிரலாக்கர்கள் போன்ற பல்வேறுபட்ட பாவனையாளர்களைக் கருத்திற்கொண்டே இம்மென்பொருள் உருவாக்கப்பட்டுள்ளது.

சரித்திரம்
2008 ஆம் ஆண்டில் மைசீக்குவலிற்கான நவிக்கட் ஹாங்ஹாங் தகவற் தொழில்நுட்பத்தின் சிறந்த வணிக விருதையும், வணிகரீதியாக சிற்ந்த பொருளுக்கான விருதையும் பெற்றுகொண்டது.

ஆதரவளிக்கும் இயங்குதளங்களும் மொழியும்
நவிக்கட் மைக்ரோசாப்ட் விண்டோஸ், ஆப்பிள் மாக் ஓஸ் X, லினக்ஸ் இயங்குதளங்களில் இயங்குகிறது. இம்மென்பொருளை வாங்கி ஆங்கிலம், பிரெஞ்சு, ஜேர்மன், கொரிய, போலிஷ், இலகுவாக்கப்பட்ட சீனம், பாரம்பரிய சீனம் ஆகிய மொழிகளிற் பயனபடுத்த இயலும்.

விருத்தி

மைசீக்குவலிற்கான நவிக்கட்
அதிகாரப்பூர்வமாக மார்ச் 2003 இல் வெளிவந்தது. முதலாவது பதிப்பு மைக்ரொசாப்ட் விண்டோஸ் இயங்குதளத்திலேயே இயங்கியது. தொடர்ந்து 2003 ஆன் ஆண்டில் சூன் மாதத்தில் ஆப்பிள் கணினிகளுக்காகவும் அக்டோபர் மாதத்தில் லினக்ஸ் கணினிகளுக்காக வெளிவந்தது.

போஸ்ட்கிறீசீக்குவலிற்கான நவிக்கட்
பிறிமியம் சாப்ட் தமது மென்பொருட்களை மையெசுக்யூயெல்லுடன் நிறுத்திக்கொள்ளாது போஸ்ட்கிறீசீக்குவலிற்கும் விரிவுபடுத்திக்கொண்டனர். விண்டோஸ் இயங்குதளத்திற்கான போஸ்ட்கிறீசீக்குவல் அக்டோபர் 2005 இலும் ஆப்பிள் கணினிகளுக்காக சூன் 2006 இலும் வெளியிடப்பட்டது. லினக்ஸ் கணினிகளுக்க்கான போஸ்ட்கிறிசீக்குவல் 3 வருடங்களின் பின்னர் ஆகஸ்டு 2009 இல் வெளியிடப்பட்டது.

ஆரக்கிளுக்கான நவிக்கட்
ஆகஸ்டு 2008 இல் விண்டோஸ், ஆப்பிள் கணினிகளுக்கான நவிக்கட்டை உருவாக்கியதன் மூலம் நவிக்கட் தன்னைப் பெருப்பித்துக்கொண்டது. இதைத்தொடர்ந்து அடுத்த ஆண்டு ஆகஸ்டு பகுதியில் லினக்ஸ் பணிச்சூழலிற்கான பதிப்பு வெளியிடப்பட்டது.

எஸ்கியூலைட்டிற்கான நவிக்கட்
விண்டோஸ், மாக் ஓஸ் X பதிப்புகளுக்கான மாக் ஓஎஸ் X ஏப்ரல் 2009 இல் ஒரே நேரத்தில் வெளியிடப்பட்டது. லினக்ஸ் பணிச்சூழலுக்கான பதிப்பு அதே ஆண்டில் இரண்டு மாதத்தில் வெளியிடப்பட்டது. நவிக்கட் பிறிமியம் பதிப்பின் பயன்பாட்டைக்கூட்டுவதற்காக எஸ்கியூலைட் ஐயும் உள்ளிணைத்துக் கொண்டது.</ref>
In April 2010, Navicat Premium began including Navicat for SQLite starting from version 9 to expand the usability of Navicat Premium.

நவிக்கட் பிறிமியம்
2009 ஆம் ஆண்டில் பிறிமியம் சாப்ட் நவிக்கட் பிறிமியம் பதிப்பை வெளியிட்டது. இதன் மூலம் இதன் முந்தைய பதிப்புக்கள் எல்லாவற்றையும் ஒரே பதிப்பாக்குவதுடன் மைசீக்குவல், ஆரக்கிள், போஸ்ட்கிறீசிக்குவல் போன்ற பல்வேறு தரவுத்தளங்களையும் ஒரே நேரத்தில் இணைந்து தரவுகளைக் கையாள வழிசெய்தது. நவிக்கட் பிறிமியம் மைக்ரோசாப்ட் விண்டோஸ், ஆப்பிள் மாக் ஓஎஸ் எக்ஸ், லினக்ஸ் போன்ற ஒன்றிற்கு மேற்பட்ட இயங்குதளங்களில் இருந்து தரவுத்தளங்களைக் கையாள வழிசெய்தது. ஏப்ரல் 2010 இல் நவிக்கட் 9 ஆம் பதிப்பு வெளியிடப்பட்டது இது எக்ஸ்கியூலைட் தரவுத்தளத்திற்கான இணைப்பையும் கொண்டிருந்தது. நவம்பர் 2010 இல் மைக்ரோசாப்ட் சீக்குவல் சர்வருடனும் இணைப்பை ஏற்படுத்தும் வசதி கிடைத்தது. ஜனவரி 2011 இல் சீக்குவல் அஸ்சியூவர் உடனான வசதியும் ஏற்படுத்திக் கொடுக்கப்பட்டது.

நவிக்கட் லைட்
மெல்லிய நவிக்கட் எனப்பொருள்படும் நவிக்கட் லைட் அக்டோபர் 2007 வணிகநோக்கல்லாத பயன்பாட்டிற்காக வெளியிடப்பட்டது. அதற்குமுன்னதாக நவிக்கட் வணிகரீதியான பயன்பாட்டிற்குமாத்திரமே வெளியிடப்பட்டது. இது பிறிமியம் பதிப்பும் உள்ள பார்வைகள் (வியூ - View), கோப்புக்களை வடிக்கட்டுதல் (Record Filtering), வினவுதலை வரைகலைஇடைமுகம் ஊடாக உருவாக்குதல் (visual query building), தரவுத்தளத்தின் ஆவணப்படுத்தலை ஏற்றுமதி செய்யவோ அல்லது இறக்குமதி செய்யவோ உதவுகிறது.

சீக்குவல் சர்வரிற்கான நவிக்கட்
நவிக்கட்டின் ஆகப்பிந்தைய சேர்க்கையான மைக்ரோசாப்ட்டின் யெசுக்யூயெல் சர்வரே ஆகும். நவிக்கட் விண்டோஸ், ஆப்பிள் கணினிகளில் மைக்ரோசாப்ட் யெசுக்யூயெல் சர்வரை ஆதரிக்கிறது. ஜனவரி 2011 இல் சீக்குவர் அசியூவர் இன் ஆதரவும் சேர்க்கப்பட்டது.

வசதிகள்
இதிலுள்ள குறிப்பிட்ட சில வசதிகள். :

வரைகலை இடைமுகம் ஊடாக வினவலை உருவாக்கல் (Visual query builder).
SSH, HTTP சுரங்கமுறையில் பாதுக்காப்பாகத் தொடர்பாடல்
தரவையும் அதன் கட்டமைப்பையும் ஏற்றுமதி செய்வதுடன் தரவை synchronization செய்ய உதவுதல்
தரவுத்தளத்தின் ஆவணப்படுத்தலை சேமிக்கவோ அல்லது சேமிக்கப்பட்ட ஆவணப்படுத்தலில் இருந்து தரவுத் தளத்தை மீள்விக்கவோ இயலும். 
அறிக்கை தயாரித்தல்
பணிகளை நேரசூசிகைக்கேற்ப இயக்கச் செய்தலும் மேதவித்தனமான கருவிகள் மூலம் இலகுவாகப் பணிகளைப் புரிதலும்.

இயங்குதளங்களிற்கு ஏற்ப நவிக்கட்டின் வசதிகள் மாறுபடும்.

நவிக்கட் மைசீக்குவலின் மாற்றுப்பதிப்புக்களையும் ஆதரிக்கும்.

வெளியீட்டுச் சரித்திரம்
கீழுள்ள அட்டவணை நவிக்கட் வெளியீட்டின் பதிப்புகளையும் வசதிகளையும் காட்டுகிறது.

மேற்கோள்கள்

தரவுத்தள மேலாண்மை மென்பொருட்கள்
ஆரக்கிள் மென்பொருட்கள்